П Р О Т О К О Л    № 38

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
/06.11.2013 г., сряда/

Днес, 06.11.2013 г., сряда, от 11.00 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА - отсъства
					РУМЕН БОЕВ - отсъства
					ЮЛИАНА КОЛЕВА
					РУМЕН ГЕОРГИЕВ 
					КАМЕН ИВАНОВ - отсъства
					МАРИЯ КУЗМАНОВА
			МИЛКА ИТОВА

На заседанието присъстваха и експертните сътрудници към комисията: Красимира Василева – началник-отдел „ЮОДКВСС”, и Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъстват и Койчо Маринов и Дарина Георгиева - студенти от юридически факултети, които провеждат стаж в Администрацията на Висшия съдебен съвет.

След разисквания по обявения дневен ред и допълнително постъпилите материали

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва в дневния ред следните допълнителни точки:

Предложение до Висшия съдебен съвет от Сотир Цацаров – главен прокурор на Република България, относно оптимизиране на структурата на военните прокуратури (вх. № 11-03-1258/04.11.2013 г.) – като точка 8 от дневния ред.

Поименно щатно разписание на администрацията на ВСС и на дирекция „Вътрешен одит”, предоставено от главния секретар на ВСС г-жа Славка Каменова, за предложения предвид изготвянето на функционален анализ на администрацията на ВСС – като точка 9 от дневния ред.

ПО ДНЕВНИЯ РЕД

1. ОТНОСНО: Обсъждане на информация от представителите на НСлС, участници в Работна подгрупа „Прокурори и следователи”, в изпълнение на решение на подгрупата от 10.07.2013 г., постъпила до комисията по електронен път на 15.10.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение информацията. След обсъждането й в заседание на подгрупа „Прокурори и следователи” към постоянната Работна група за изготвяне на средносрочна стратегия за човешките ресурси в съдебната система към КАОСНОСВ, при необходимост да се представи проект за решение за последващи действия.

2. ОТНОСНО: Обсъждане на проект на писмо до вносителите на предложението за промяна на границите и закриване на Районен съд – Чепеларе, постъпило във ВСС на 11.06.2013 г. и разгледано от комисията в заседание на 18.06.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Одобрява проекта за писмо с направените в заседанието уточнения.
2.2. Изпраща писмото по т.2.1 на вносителите на предложението за промяна на границите и закриване на Районен съд Чепеларе с вх. № 11-06-516/11.06.2013 г. по регистъра на ВСС.

3. ОТНОСНО: Информация за проведена на 1.11.2013 г. среща на г-н Калин Калпакчиев – председател на КАОСНОСВ, и г-жа Галина Карагьозова – член на КАОСНОСВ, с началника на кабинета на заместник-министър председателя и министър на правосъдието, по въпроси, свързани с промяна на съдебната карта на Република България.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение информацията, изложена от председателя на КАОСНОСВ, за проведената среща в Министерството на правосъдието с началника на кабинета на Министъра на правосъдието и експерт от Центъра за изследване на демокрацията.

4. ОТНОСНО: Предложение от Галина Николова Иванова – председател на Районен съд Нови пазар, относно изработването на Методика за оценка на натовареността на съдиите и на съдилищата (вх. № 11-07-1602/01.11.2013 г.)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема предложението. Същото ще бъде взето предвид при изготвяне на Методиката за оценка на натовареността на съдиите и на съдилищата.
4.2. За заседанието на подгрупата на съдиите към постоянната работна група, което ще се проведе на 11.11.2013 г. от 10 часа да бъде поканена да присъства и г-жа Галина Иванова – председател на Районен съд – гр. Нови Пазар.

5. ОТНОСНО: Предложение от Илияна Зелева от Районен съд Девин във връзка с Методиката за оценка на натовареността на съдиите, постъпило чрез електронната форма за контакт с ВСС по повод темата „Методология за провеждане на емпирично изследване за определяне на тежестта на отделните видове дела и Основни положения на проект на Методика за оценка на натовареността на съдиите.”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема предложението. Същото ще бъде взето предвид при изготвяне на Методиката за оценка на натовареността на съдиите и на съдилищата.
5.2. Да се изпрати отговор на г-жа Илияна Зелева.

6. ОТНОСНО: Извлечение от Протокол № 42/30.10.2013 г. на Комисия „Бюджет и финанси” на ВСС с приложен Проект на Правила за формиране и използване на средствата по централизирания фонд СБКО за подпомагане на магистрати и съдебни служители в органите са съдебната власт, за предложения и допълнения.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Предлага да отпаднат по т.2 буква „г” първите две хипотези.
6.2. Изпраща решението по т. 6 на Комисия „Бюджет и финанси” за сведение.

7. ОТНОСНО: Създаване на организация във връзка с решение на ВСС по Протокол № 42/31.10.2013 г., т. 15 допълнителна, за провеждане на заседание на ВСС на 13.11.2013 г. за обсъждане на варианти за преструктуриране на военните съдилища и военните прокуратури.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Да се подготви проект за нова структура на военните съдилища и военните прокуратури, който да се внесе за обсъждане в следващото заседание на комисията – 12.11.2013 г.

8. ОТНОСНО: Предложение до Висшия съдебен съвет от Сотир Цацаров – главен прокурор на Република България, относно оптимизиране на структурата на военните прокуратури (вх. № 11-03-1258/04.11.2013 г.)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Прилага предложението към проекта за нова структура на военните съдилища и военните прокуратури, която ще бъде предмет на обсъждане в заседанието на ВСС на 13.11.2013 г.
8.2. Изпраща препис от предложението на главния прокурор, на Комисия „Съдебна администрация” на ВСС, по компетентност в частта, касаеща съдебната администрация.
8.3. Изпраща препис от предложението на главния прокурор, на Комисия „Бюджет и финанси” на ВСС, по компетентност в частта, касаеща движимо и недвижимо имущество и бюджетни сметки.

9. ОТНОСНО: Поименно щатно разписание на администрацията на ВСС и на дирекция „Вътрешен одит”, предоставено от главния секретар на ВСС г-жа Славка Каменова, за предложения предвид изготвянето на функционален анализ на администрацията на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Приема за сведение представеното от главния секретар на ВСС поименно щатно разписание. 

ПРЕДСЕДАТЕЛ
НА КОМИСИЯТА: /п/
КАЛИН КАЛПАКЧИЕВ